
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


393. Συγκρότηση, αρμοδιότητες και καθορισμός της 

λειτουργίας του Ειδικού Συντονιστικού Οργάνου 
Ελέγχου των προγραμμάτων που χρηματοδοτού¬ 
νται από την Ευρωπαϊκή Ένωση. 1 

394. Σύσταση Ειδικής Υπηρεσίας Δημοσίων Έργων 

για τη μελέτη και κατασκευή των μεγάλων Έργων 
Δυτικής Ελλάδας. 2 


ΑΠΟΦΑΣΕΙΣ 

Σύσταση Ανώνυμης Εταιρείας ΠρακτορεΙας Επιχειρη¬ 
ματικών απαιτήσεων υπό την επωνυμία «ΑΒΟ Ραο- 
ίοΓδ Πρακτορεία επιχειρηματικών απαιτήσεων Α.Ε.» 
και β) συμμετοχή της ΑΙρίιε Τράπεζας ΠΙστεως στο 
μετοχικό κεφάλαιο της υπό σύσταση εταιρείας. .. 3 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 393 (1) 

Συγκρότηση, αρμοδιότητες και καθορισμός της λειτουρ¬ 
γίας του Ειδικού Συντονιστικού Οργάνου Ελέγχου των 
προγραμμάτων που χρηματοδοτούνται από την Ευρω¬ 
παϊκή Ένωση. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α«) Του άρθρου 6 παρ. 1 του Ν. 2187/94 «Ρύθμιση θε¬ 
μάτων σχετικών με τη σύναψη και διαχείριση δανείων του 
Ελληνικού Δημοσίου από το εσωτερικό και το εξωτερικό 
και άλλες διατάξεις» (Α. 16). 

β) Του άρθρου 209 Α της Συνθήκης για την ίδρυση της 
Ευρωπαϊκής Οικονομικής Ένωσης, το οποίο προστέθηκε 
με την κυρωθείσα με το άρθρο πρώτο του Ν. 2077/1992 
(Α. 136) Συνθήκη για την Ευρωπαϊκή Ένωση. 

γ) Του άρθρου 23 παρ. 1 του Κανονισμού (ΕΟΚ) αριθμ. 
2082/93 του Συμβουλίου της 20ης Ιουλίου 1993 για την 
τροποποίηση του Κανονισμού (ΕΟΚ) αριθμ. 4253/88 για 
τις διατάξεις εφαρμογής του κανονισμού (ΕΟΚ) αριθμ. 
2052/88 όσον αφορά το συντονισμό των παρεμβάσεων 
των διαφόρων διαρθρωτικών ταμείων μεταξύ τους καθώς 


και με τις παρεμβάσεις της Ευρωπαϊκής Τράπεζας Επεν¬ 
δύσεων και των λοιπών υφισταμένων χρημαστοδοτικών 
οργάνων. 

δ) Του άρθρου 27 του Ν. 2081 /92«Ρύθμιση του θεσμού 
των Επιμελητηρίων κ.λ.π. (Α. 154). 

2. Την αριθμ. ΥΠ 79/18.5.1994 του Πρωθυπουργού 
περί καθορισμού αρμοδιοτήτων του αναπληρωτή Υπουρ¬ 
γού Εθνικής Οικονομίας (Β. 364). 

3. Το γεγονός ότι από τις διατάξεις του παρόντος Π.Δ. 
προκαλείται δαπάνη σε βάροις του Κρατικού Προϋπολογι¬ 
σμού ύψους τριακοσίων χιλιάδων (300.000) δρχ., περίπου 
για το τρέχον οικονομικό έτος και ενός εκατομμυρίου 
επτακοσίων χιλιάδων (1.700.000) δρχ. περίπου για κα¬ 
θένα από τα επόμενα οικονομικά έτη οπού θα καλυφθεί 
από τις πιστώσεις του προϋπολογισμού του Υπουργείου 
Οικονομικών (ειδ. Φορέα 23/240 ΚΑΕ 0515). 

4. Την 609/1994 γνωμοδότηση του Συμβουλίου της 
Επικράτειας μετά από πρόταση των Υπουργών Εθνικής 
Οικονομίας και Οικονομικών, αποφασίζουμε: 

Αρθρο 1 

Σύνθεση - Συγκρότηση Ειδικού Συντονιστικού Οργάνου 
1. Το Ειδικό Συντονιστικό Όργανο Ελέγχου των Προγραμ¬ 
μάτων που χρηματοδοτούνται από την Ευρωπαϊκή Ένωση 
το οποίο έχει συσταθεί στο Γ ενικό Λογιστήριο του Κρά¬ 
τους (Γ.Λ.Κ.) με τις διατάξεις του άρθρου 6 του Ν. 2187/ 
94, συγκροτείται από τα κατωτέρω μέλη: 

α) Τον Προϊστάμενο της Γ ενικής Διεύθυνσης τρου Γενι¬ 
κού Λογιστηρίου του Κράτους. 

β) Τον Προϊστάμενο της Δ/νσης Δημοσιονομικών Σχέ¬ 
σεων με την Ευρωπαϊκή Ένωση του Γ ενικού Λογιστηρίου 
του Κράτους. 

γ) Τον Προϊστάμενο της Δ/νσης Περιφερειακής Πολιτι¬ 
κής και Συντονισμού Κοινοτικών Προγραμμάτων του 
Υπουργείου Εθνικής Οικονομίας. 

δ) Τον Προϊστάμενο της Δ/νσης Εφαρμογής και Εκτα- 
μιεύσεων Ευρωπαϊκού Ταμείου Περιφερειακής Ανάπτυ¬ 
ξης (ΕΤΠΑ) του Υπουργείου Εθνικής Οικονομίας. 

ε) Τον Προϊστάμενο της Δ/νσης Προγραμματισμού και 
Γεωργικών Διαρθρώσεων του Υπουργείου Γεωργίας. 

στ) Τον Προϊστάμενο της Δ/νσης Ευρωπαϊκού Κοινωνι¬ 
κού Ταμείου και λοιπών Χρηματοδοτήσεων (ΕΚΤ και Δ.Λ.) 
του Υπουργείου Εργασίας. 

ζ) Τον Προϊστάμενο της Δ/νσης Υποστήριξης Ερευνητι¬ 
κών Προγραμμάτων της Γενικής Γραμματείας Έρευνας 
και Τεχνολογίας (Γ.Γ.Ε.Τ.) του Υπουργείου Βιομηχανίας, 





Έρευνας και Τεχνολογίας (Υ.Β.Ε.Τ.). 

2. Στο Συντονιστικό Όργανο μπορούν να καλούνται 
ύστερα από πρόσκληση του Πρόεδρου του, εμπειρογνώ¬ 
μονες, δημόσιοι υπάλληλοι και λειτουργοί καθώς και ιδιώ¬ 
τες, οι οποίοι, ως εκ της θέσεώς τους και των ειδικών γνώ¬ 
σεων που διαθέτουν, δύνανται να υποβοηθήσουν την προ¬ 
ώθηση του έργου του Οργάνου αυτού. 

3. Τα μέλη (τακτικά και αναπληρωματικά) του Οργάνου 
ορίζονται με απόφαση του Υπουργού Οικονομικών. 

4. Του Συντονιστικού Οργάνου θα προεδρεύει ο Προϊ¬ 
στάμενος της Γενικής Διεύθυνσης του Γενικού Λογιστη¬ 
ρίου του Κράτους. 

Τον Πρόεδρο ελλείποντα, απόντα ή κωλυόμενο ανα¬ 
πληρώνει ο Προϊστάμενος της Δ/νσης Δημοσιονομικών 
Σχέσεων με την Ευρωπαϊκή Ένωση του Γ.Λ.Κ. Τα λοιπά 
μέλη αναπληρώνονται από τους νόμιμους αναπληρωτές 
τους στα κύρια καθήκοντά τους. 

5. Γραμματέας του Συντονιστικού Οργάνου ορίζεται ο 
Προϊστάμενος του Γ' Τμήματος της Δ/νσης Δημοσιονομι¬ 
κών Σχέσεων με την Ευρωπαϊκή Ένωση του Γ.Λ.Κ. που θα 
αναπληρώνεεται από το νόμιμο αναπληρωτή του. 

Η Γραμματειακή υποστήριξη του ανωτέρω οργάνου 
ανατίθεται στο Γ' Τμήμα της ανωτέρω Δ/νσης. 

Αρθρο 2 
Αρμοδιότητες 

Οι αρμοδιότητες του Ειδικού Συντονιστικού Οργάνου 
Ελέγχου των Προγραμμάτων που χρηματοδοτούνται από 
την Ευρωπαϊκή Ένωση αναφέρονται στα πιο κάτω θέματα: 

1. Συντονισμός κοινοτικών και εθνικών ελέγχων επί των 
προγραμμάτων που χρηματοδοτούνται μερικά ή ολικά από 
την Ευρωπαϊκή Ένωση και εκτελούνται από Νομικά Πρό¬ 
σωπα Δημοσίου Δικαίου, Οργανισμούς Τοπικής Αυτοδιοί¬ 
κησης, Δημόσιες Επιχειρήσεις, Νομικά Πρόσωπα Ιδιωτι¬ 
κού Δικαίου, Ιδιωτικούς Φορείς και Φυσικά Πρόσωπα. Ο 
ως άνω συντονισμός θα γίνεται ύστερα από την αποστολή 
στο εν λόγω Όργανο των προγραμμάτων για τους ελέγ¬ 
χους που καταρτίζουν το Ευρωπαϊκό Ελεγκτικό Συνέδριο, 
οι Γενικές Διευθύνσεις της Ευρωπαϊκής Επιτροπής και τα 
καθ’ ύλην αρμόδια Υπουργεία. 

2. Προγραμματισμός ανά 3μηνο δειγματοληπτικών 
ελέγχων στα Προγράμματα που χρηματοδοτούνται μερικά 
ή ολικά από την Ευρωπαϊκή Ένωση και εκτελούνται από 
τους φορείς της προηγούμενης παραγράφου. 

Ο ως άνω προγραμματισμός θα γίνεται ύστερα από ει¬ 
σήγηση α) των μελών του εν λόγω Οργάνου και β) των αρ¬ 
μοδίων καθ’ ύλη προϊσταμένων Διευθύνσεων ή Τμημάτων 
διαφόρων Υπηρεσιών οι οποίοι θα καλούνται από τον Πρό¬ 
εδρο σύμφωνα με την παρ. 2 του άρθρου 1. 

3. Εισήγηση προς τους Υπουργούς Εθνικής Οικονομίας 
και Οικονομικών και μέριμνα για την έκδοση των σχετικών 
κοινών υπουργικών αποφάσεων περί καθορισμού. 

α) της συγκρότησης των ελεγκτικών ομάδων, 
β) των οδοιπορικών εξόδων και λοιπών αποζημιώσεων 
και αμοιβών για τη συμμετοχή στο ελεγκτικό έργο, 
γ) κάθε λεπτομέρειας σχετικής με τον ως άνω έλεγχο. 

4. Υποβολή προτάσεων στον Υπουργό Οικονομικών 
προς έκδοση σχετικών αποφάσεων για τη διενέργεια δια¬ 
χειριστικών και ουσιαστικών ελέγχων από ελεγκτικές ομά¬ 
δες. Σε αυτές συμπεριλαμβάνονται οδηγίες για τη διενέρ¬ 
γεια των ελέγχων αυτών και το χρονικό όριο ισχύος τους. 

5. Υποβολή προτάσεων στον Υπουργό Οικονομικών 
προς έκδοση σχετικών αποφάσεων για συμμετοχή στις 


ομάδες που ασκούν ουσιαστικό έλεγχο, υπαλλήλων αντι¬ 
στοίχων ειδικοτήτων του Υπουργείου Εθνικής Οικονομίας 
ή και άλλων καθ’ ύλην αρμόδιων Υπουργείων ή εποπτευο- 
μένων από αυτά Ν.Π.Δ.Δ., στις περιπτώσεις που προβλέ- 
πεται να υπάρχουν ειδικά τεχνικά θέματα κατά τη διενέρ¬ 
γεια των ελέγχων. 

6. Μελέτη και επεξεργασία των εκθέσεων των ελεγκτι¬ 
κών οργάνων, και ενημέρωση των αρμοδίων φορέων 

7. Επεξεργασία των εκθέσεων των ελεγκτικών και δια¬ 
χειριστικών ομάδων και διαβίβαση, στον Υπουργό Οικονο¬ 
μικών, όσων από τις εκθέσεις αναφέρονται σε ατασθαλίες 
οι οποίες διαπιστώθηκαν κατά τον έλεγχο. Στα εν λόγω έγ¬ 
γραφα το Ειδικό Συντονιστικό Όργανο θα περιλαμβάνει 
προτάσεις για λήψη μέτρων κατά των φορέων αυτών. 

8. Καθιέρωση ελεγκτικών προτύπων για τον έλεγχο των 
ανωτέρω προγραμμάτων. 

9. Εισήγηση για την έκδοση εγκυκλίων και παροχή οδη¬ 
γιών προς τους ανωτέρω φορείς με σκοπό την επίλυση 
διαφόρων θεμάτων σχετικά με τη διαχείριση Κοινοτικών 
πόρων και την πρόληψη της απάτης κατά της Ευρωπαϊκής 

Ένωσης. . , 

10. Σύνταξη ετήσιας έκθεσης επί των αποτελεσμάτων 

των ελέγχων και υποβολή αυτής στους αρμόδιους φορείς. 

11. Συνεργασία με τους Εθνικούς Φορείς και τις αρμό- 
δίες υπηρεσίες της Ευρωπαϊκής Ενωσης για τον αποτελε¬ 
σματικότερο έλεγχο των κοινοτικών επιδοτήσεων, επιχο¬ 
ρηγήσεων κ.λ.π. που διενεργείται από Κοινοτικούς ελε¬ 
γκτές, σύμφωνα με τους κανονισμούς που διέπουν τη λει¬ 
τουργία της Ευρωπαϊκής Ένωσης. 

12. Εισήγηση μέτρων πρόληψης καταδολιεύσεων των 
Κοινοτικών πόρων υπόδειξη των απαιτουμένων ενεργειών 
προς την κατεύθυνση αυτή, και λήψη μέτρων αύξησης της 
αποτελεσματικότητας της διαχείρισης των κοινοτικών πό¬ 
ρων. 

Αρθρο 3 
Λειτουργία 

1. Το Ειδικό Συντονιστικό Όργανο Ελέγχου Προγραμ¬ 
μάτων που χρηματοδοτούνται από την Ευρωπαϊκή Ένωση 
συνεδριάζει εφ’ όσον υπάρχει απαρτία, ήτοι εφ’ όσον πα- 
ρίσταται η πλειοψηφία του συνόλου των μελών αυτού. 

2. Οι συνεδριάσεις του ανωτέρω οργάνου ορίζονται 
κατά μήνα σε τέσσερις (4) κατ’ ανώτατο όριο. 

3. Συμμετοχή αναπληρωματικού μέλους επιτρέπεται 
μόνο σε περίπτωση έλλειψης, απουσίας ή κωλύμματος 
του τακτικού μέλους. Για τη συμμετοχή αναπληρωματικού 
μέλους γίνεται ρητή μνεία στα πρακτικά. 

4. Το ανωτέρω όργανο συνεδριάζει εκτός του νομίμου 
ωραρίου εργασίας. Η κλήτευση, στην οποία αναγράφονται 
τα θέματα της ημερήσιας διατάξης, επιδίδεται με από¬ 
δειξη, με οποιοδήποτε δημόσιο ή δημοτικό όργανο σε 
κάθε τακτικό και αναπληρωματικό μέλος, δύο τουλάχιστον 
μέρες, πριν από την ορισμένη μέρα συνεδρίασης. 

Σε κατεπείγουσες περιπτώσεις που εκτιμώνται από τον 
Πρόεδρο, η κλήτευση, στην οποία γίνεται μνεία για το κα- 
τεπείγον, μπορεί να επιδίδεται την προηγούμενη της ημέ¬ 
ρας συνεδρίασης. 

5. Οι συνεδριάσεις του ανωτέρω Οργάνου δεν είναι δη¬ 
μόσιες. Ο Πρόεδρος μπορεί να καλεί στις συνεδριάσεις 
οποιοδήποτε υπάλληλο ή ιδιώτη για παροχή πληροφοριών, 
σε σχέση με τα συζητούμενα θέματα ο οποίος αποχωρεί 
προ της διαλογικής μεταξύ των μελών συζήτησης και της 
ψηφοφορίας. 

6. Η συζήτηση διεξάγεται με βάση την ημερήσια διάταξη 
που αποστέλλεται στα μέλη με την πρόσκληση και ανα¬ 
γράφει τα προς εξέταση θέματα και τη σειρά έρευνας αυ¬ 
τών. Όταν το Συντονιστικό όργανο συνεδριάζει με ελλιπή 
σύνθεση συζητεί μόνο τα θέματα που είναι γραμμένα στην 
ημερήσια διάταξη. 

7. Οι αποφάσεις οι οποίες πρέπει να είναι ειδικά αιτιο¬ 
λογημένες, λαμβάνονται με φανερή ψηφοφορία. Η άρ¬ 
νηση ψήφου ή η λευκή ψήφος θεωρείται ψήφος αρνητι¬ 
κού περιεχομένου. Αν υπάρχουν περισσότες από δύο γνώ¬ 
μες, αυτοί που ακολουθούν την ασθενέστερη οφείλουν να 
προσχωρήσουν σε μία των επικρατέστερων για το σχημα¬ 
τισμό πλειοψηφίας. Αν περισσότερες των ασθενέστερων 
γνωμών συγκεντρώσουν ίσο αριθμό ψήφων, καθορίζεται, 
ύστερα από ψηφοφορία, ο αποκλεισμός της μιας από αυ¬ 
τές και αυτοί ή αυτός που ακολουθεί αυτή οφείλουν να 
προσχωρήσουν σε μία των άλλων γνωμών μέχρι του σχη¬ 
ματισμού πλειοψηφίας. 

8. Οι αποφάσεις ή γνωμοδοτήσεις του Συντονιστικού 
Οργάνου διατυπώνονται σε πρακτικά, που υπογράφονται 
από τον Πρόεδρο και τον Γραμματέα. 

Στα πρακτικό αναγράφονται τα ονόματα όλων των με¬ 
λών και του Γραμματέα, που συμμετείχαν στη συνε¬ 
δρίαση, αναφέρεται ρητά η απουσία ή το κώλυμμα τακτι¬ 
κού μέλους ή του Γραμματέα και συμμετοχή του αναπλη¬ 
ρωτή και καταχωρίζονται σ’ αυτά οι γνώμες των μελών, 
που μειοψήφισαν, εφ’ όσον διατυπώθηκαν κατά τη συνε¬ 
δρίαση. 

9. Το Συντονιστικό Όργανο για την άσκηση των αρμο¬ 
διοτήτων του, αλληλογραφεί απευθείας με τις δημόσιες 
αρχές, νομικά πρόσωπα δημοσίου ή ιδιωτικού δικαίου, που 
υποχρεωτικά παρέχουν πληροφορίες και τα στοιχεία, που 
ζητούνται. 

10. Οι διατάξεις του άρθρου 19 του Ν. 1599/86 εφαρ¬ 
μόζονται κατά τη λειτουργία του εν λόγω Οργάνου. 

11. Για το ανωτέρω Όργανο τηρούνται από το Γ ραμμα¬ 
τέα τα κατωτέρω βιβλία: 

α) Βιβλίο πρωτοκόλλου και διεκπεραίωσης εγγράφων 

β) Βιβλίο πρακτικών των συνεδριάσεων 

γ) Βιβλίο κλητεύσεων, 

Τ’ ανωτέρω βιβλία αριθμούνται και μονογράφονται, 
κατά φύλλο, από το Γραμματέα, θεωρείται δε από τον 
Πρόεδρο, στο τελευταίο φύλλο τους. 

Τα πρακτικά μπορεί να τηρούνται, κατά την κρίση του 
Προέδρου, σε κινητά φύλλα, κατά χρονολογική σειρά συ¬ 
νεδριάσεων και στο τέλος του χρόνου βιβλιοδετούνται, 
στην περίπτωση όμως αυτή, όλα τα φύλλα των πρακτικών 
μονογράφονται και από τον Πρόεδρο. 

Στον Υπουργό Οικονομικών αναθέτουμε τη δημοσίευση 
και εκτέλεση του παρόντος Προεδρικού Διατάγματος. 

Αθήνα, 12 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΕΩΡΓΙΟΣ ΡΩΜΑΙΟΣ ΑΛΕΞ. ΠΑΠΑΔΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 394 (2) 

Σύσταση Ειδικής Υπηρεσίας Δημοσίων Έργων για τη με¬ 
λέτη και κατασκευή των μεγάλων Έργων Δυτικής Ελ¬ 
λάδας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Ν. 679/1977 (ΦΕΚ Α' 
245/1977) όπως αυτές τροποποιήθηκαν και συμπληρώ¬ 
θηκαν με το άρθρο 23 του Ν. 1418/1984 (ΦΕΚ Α' 23). 

2. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081 /1992 
(ΦΕΚ Α' 154). 

3. Τις διατάξεις του άρθρου 8 του Ν. 679/1977 όπως 
τροποποιήθηκαν και συμπληρώθηκαν με το άρθρο 5 του 
Ν. 2229/1994 (ΦΕΚ Α' 138). 

4. Την απόφαση αριθ. ΥΠ.123/15.7.1994 του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων Κωνσταντίνου Γείτονα» (ΦΕΚ Β' 550). 

5. Τη γνωμοδότηση αριθ. 604/1994 του Συμβουλίου 
της Επικράτειας, μετά από πρόταση του Αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων, αποφασίζουμε: 

Άρθρο 1 

1. Συνιστάται προσωρινά Ειδική Υπηρεσία Δημοσίων 
Έργων με τίτλο «Ειδική Υπηρεσία Δημοσίων Έργων μελέ¬ 
της και κατασκευής μεγάλων έργων Δυτικής Ελλάδας» 
(ΕΥΔΕ/ΜΕΔΕ) και με αρμοδιότητα την εποπτεία, την επί¬ 
βλεψη και τον άμεσο έλεγχο της μελέτης και κατασκευής 
των κατωτέρω μεγάλων έργων της Δυτικής Ελλάδας: 

α) Ζεύξη Ακτίου - Πρέβεζας 

β) Λιμένας Ηγουμενίτσας 

γ) Παράκαμψη Άρτας 

δ) Παράκαμψη Αγρινίου. 

2. Η υπηρεσία αυτή ασκεί τις αρμοδιότητες της Προϊ- 
σταμένης Αρχής και της Διευθύνουσας Υπηρεσίας, σύμ¬ 
φωνα με τις διατάξεις που ισχύουν για την εκτέλεση των 
δημοσίων έργων. 

3. Έδρα της ανωτέρω ΕΥΔΕ ορίζεται η Αθήνα και η 
διάρκεια της λειτουργίας της ορίζεται εξαετής. 

Αρθρο 2 

Για την άσκηση των αρμοδιοτήτων της Προϊσταμένης 
Αρχής συνιστώνται τα εξής Τμήματα: 

Α) Τμήμα Μελετών και Κατασκευών, με αρμοδιότη¬ 
τες: 

1. Όλες τις μελέτες κατασκευής των έργων α) ΖΕΥΞΗ 
ΑΚΤΙΟ - ΠΡΕΒΕΖΑ, β) ΛΙΜΕΝΑΣ ΗΓΟΥΜΕΝΙΤΣΑΣ, γ) 
ΠΑΡΑΚΑΜΨΗ ΑΡΤΑΣ, δ) ΠΑΡΑΚΑΜΨΗ ΑΓΡΙΝΙΟΥ, κα¬ 
θώς και τη συγκρέντρωση και συμπλήρωση των υφισταμέ¬ 
νων μελετών, τη σύνταξη σχεδίων προδιαγραφών και τη 
σύνταξη τευχών δημοπράτησης σχετικών με το αντικεί¬ 
μενο της ΕΥΔΕ. 

2. Όλα τα θέματα που αφορούν την εποπτεία και τον 
έλεγχο της κατασκευής των έργων α) ΖΕΥΞΗ ΑΚΤΙΟ - 
ΠΡΕΒΕΖΑ, β) ΛΙΜΕΝΑΣ ΗΓΟΥΜΕΝΙΤΣΑΣ, γ) ΠΑΡΑ¬ 
ΚΑΜΨΗ ΑΡΤΑΣ, δ) ΠΑΡΑΚΑΜΨΗ ΑΓΡΙΝΙΟΥ. 

Β) Τμήμα Διοικητικού - Οικονομικού με αρμοδιότητα 
όλα τα διοικητικά και οικονομικά θέματα της ΕΥΔΕ. 

Άρθρο 3 

1. Για την άσκηση των αρμοδιοτήτων της Διευθύνουσας 
Υπηρεσίας συνιστάται Τμήμα κατασκευής Έργων με έδρα 
την ΠΡΕΒΕΖΑ, για όλα τα θέματα που αφορούν στην διοί¬ 
κηση, στην παρακολούθηση και στον έλεγχο της κατα¬ 
σκευής των έργων. 

2. Για την υποβοήθηση των υπηρεσιών της ΕΥΔΕ στο 
σχεδίασμά, μελέτη έλεγχο μελέτης, διοίκηση και επί¬ 
βλεψη των έργων είναι δυνατή η ανάθεση καθηκόντων τε¬ 
χνικού συμβούλου σύμφωνα με τις κείμενες διατάξεις. 

Άρθρο 4 

1. Της ΕΥΔΕ και των Τμημάτων Μελετών και Κατα¬ 
σκευών και Κατασκευής Έργων, προίστανται Διπλωμα¬ 
τούχοι Πολιτικοί Μηχανικοί ή Αγρονόμοι Τοπογράφοι Μη¬ 
χανικοί του δε Τμήματος Διοικητικού - Οικονομικού Πτυ- 
χιούχος ΑΕΙ, σύμφωνα με τις διατάξεις της παρ. 4 του άρ¬ 
θρου 8 του Ν. 679/1977, που προστέθηκε με την παρ. 3 
του άρθρου 5 του Ν. 2229/1994. 

2. Ο Προϊστάμενος της ΕΥΔΕ ή ο αναπληρωτής του 
συμμετέχει στα αρμόδια Τμήματα του Συμβουλίου Δημο¬ 
σίων Έργων, κατασκευών και μελετών και στην Επιτροπή 
ανάθεσης μελετών, ως Εισηγητής, χωρίς ψήφο για θέ¬ 
ματα σχετικά με τις αρμοδιότητες της ΕΥΔΕ. 

3. Τον Προϊστάμενο της ΕΥΔΕ απουσιάζοντα ή κωλυό¬ 
μενο αναπληρώνει ο Προϊστάμενος του Τμήματος Μελε¬ 
τών και Κατασκευών. 

Άρθρο 5 

Η στελέχωση της ΕΥΔΕ γίνεται με μόνιμους ή με σύμ¬ 
βαση υπαλλήλους, που υπηρετούν στις υπηρεσίες της Γε¬ 
νικής Γραμματείας Δημοσίων Έργων, με αποσπάσεις 
υπαλλήλων από άλλους φορείς του δημόσιου τομέα που 
σχετίζονται με την κατασκευή ή τη χρήση των έργων, με 
προσλήψεις προσωπικού με σύμβαση έργου, με σύμβαση 
ιδιωτικού δικαίου ορισμένου χρόνου και με προσλήψεις ει¬ 
δικού επιστημονικού προσωπικού, σύμφωνα με τις κείμε¬ 
νες διατάξεις. 

Άρθρο 6 

Οι αρμοδιότητες που έχουν ανατεθεί μέχρι σήμερα σε 
άλλες Υπηρεσίες και αφορούν την εκτέλεση της Μελέτης 
και Κατασκευής των Έργων, α) ΖΕΥ=Η ΑΚΤΙΟ - ΠΡΕ¬ 
ΒΕΖΑ, β) ΛΙΜΕΝΑΣ ΗΓΟΥΜΕΝΙΤΣΑΣ, γ) ΠΑΡΑΚΑΜΨΗ 
ΑΡΤΑΣ, δ) ΠΑΡΑΚΑΜΨΗ ΑΓΡΙΝΙΟΥ, ασκούνται από την 
ΕΥΔΕ σε δύο μήνες από τη δημοσίευση του παρόντος δια¬ 
τάγματος στην Εφημερίδα της Κυβερνήσεως. 

Άρθρο 7 

Η ισχύς του διατάγματος αυτού αρχίζει από την δημο- 
μοσίευσή του στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροτα¬ 
ξίας και Δημοσίων Έργων αναθέτουμε τη δημοσίευση και 


εκτέλεση του παρόντος διατάγματος. 

Αθήνα, 12 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΟΝ. ΓΕΙΤΟΝΑΣ 

-♦- 

ΑΠΟΦΑΣΕΙΣ 

( 3 ) 

Σύσταση Ανώνυμης Εταιρείας Πρακτορείας Επιχειρηματι¬ 
κών απαιτήσεων υπό την επωνυμία «ΑΒΟ Ρεοίοτε Πρα¬ 
κτορεία επιχειρηματικών απαιτήσεων Α.Ε.» και β) συμ¬ 
μετοχή της ΑΙράε Τράπεζας Πίστεως στο μετοχικό κε¬ 
φάλαιο της υπό σύσταση εταιρείας. 

(Συνεδρίαση 549/28.11.94, θέμα 5) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) το Ν. 1905/15.11.90 «για τη σύμβαση πρακτορείας 
επιχειρηματικών απαιτήσεων και άλλες διατάξεις» όπως 
τροποποιήθηκε ως προς την παρ. 3 του άρθρου 4 από το 
Ν. 2232/29.8.94, 

β) την ΠΔ/ΤΕ 2168/8.1.93, όπως ισχύει, 
γ) την απόφαση 448/2/7.5.90, όπως ισχύει, 
δ) το από 30.9.94 (ΑΠ 13288) έγγραφο των Τραπεζών 
ΑΙρίιε Τράπεζας Πίστεως και Κύπρου Ι.ΤΟ που εδρεύει 
στην Κύπρο με το οποίο ζητείται η έγκριση για τη σύσταση 
εταιρείας Πρακτορείας επιχειρηματικών απαιτήσεων το 
μετοχικό κεφάλαιο της οποίας θα καλυφθεί κατά ποσοστό 
50%, από κάθε τράπεζα, 

ε) την επί του θέματος εισήγηση των Διευθύνσεων Νο¬ 
μισματικής Πολιτικής και Τραπεζικών Εργασιών και Γενι¬ 
κής Επιθεώρησης Τραπεζών της Τράπεζας της Ελλάδος, 
αποφάσισε τα εξής: 

Εγκρίνεται: 

1. Η παροχή άδειας για την ίδρυση και λειτουργία Ανώ¬ 
νυμης Εταιρείας πρακτορείας επιχειρηματικών απαιτή¬ 
σεων υπό την επωνυμία «ΑΒΟ Ρεοίοιε Πρακτορεία Επιχει¬ 
ρηματικών απαιτήσεων Α.Ε.» η λειτουργία και δραστηριό¬ 
τητα της οποίας θα διέπεται από τις διατάξεις του Ν. 
1905/15.11.90, όπως ισχύει. 

2. Η διάθεση κεφαλαίων μέχρι ποσού ενός δισεκατομ¬ 
μυρίου (δρχ. 1.000.000.000) από την ΑΙράε Τράπεζα Πί¬ 
στεως για την κατά τα ως άνω συμμετοχή της με ποσοστό 
50% στο μετοχικό κεφάλαιο της ως άνω εταιρείας. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή νσ δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 8 Δεκεμβρίου 1994 
Ο Γ ραμματέας 
Π. ΚΥΡΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



